En realidat, a mar d'Azov ye un gran estuario de quantos ríos, d'entre os qualos destaca o río Don. Ixo fa que sía una mar poco salata, por os aportes fluvials. En a mar d'Azov desauguan ríos con naixedero en o Caucaso, como os Eia u Kuban, chunto con atros ríos que bi plegan dende as planas d'Ucraína, como os Mius, Kalmius u Molotchna. A mayor parte d'istos ríos forman o suyo propio estuario u delta que desemboca dimpués en o estuario común.